Ռուսաստանի Դաշնությունը ներկայացնող 22-ամյա թենիսիստ Կարեն Խաչանովը երեկ Փարիզում «Մասթերզ» մրցաշարի եզրափակիչում հաղթել է աշխարհի լավագույն թենիսիստ Նովակ Ջոկովիչին: Երկու սեթում 7-5 և 6-4 հաղթելուց հետո Խաչանովը պրոֆեսիոնալ թենիսիստների ընկերակցության վարկանիշային ցանկում 16-րդ տեղից բարձրացել է 11-րդ տեղը: Առաջին տեղում 8045 միավորով մնում է Ջոկովիչը: Երկրորդ և երրորդ տեղերում են իսպանացի Ռաֆայել Նադալը և շվեյցարացի Ռոջեր Ֆեդերերը: